CELEX: 22018D1774
Language: et
Date: 2017-02-03 00:00:00
Title: EMP ühiskomitee otsus nr 40/2017, 3. veebruar 2017, millega muudetakse Euroopa Majanduspiirkonna lepingu XIII lisa „Transport“ ja lepingu protokolli nr 37 (mis sisaldab artikliga 101 ette nähtud loetelu) [2018/1774]

22.11.2018   
               
               
                  ET
               
               
                  Euroopa Liidu Teataja
               
               
                  L 297/51
               
            
         EMP ÜHISKOMITEE OTSUS
         nr 40/2017
         3. veebruar 2017
         millega muudetakse Euroopa Majanduspiirkonna lepingu XIII lisa „Transport“ ja lepingu protokolli nr 37 (mis sisaldab artikliga 101 ette nähtud loetelu) [2018/1774]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 11. aprilli 2016. aasta otsus (EL) 2016/566, millega moodustatakse merendusvaldkonna digitaalsüsteemi ja -teenuste kõrgetasemeline korraldusrühm ning tunnistatakse kehtetuks otsus 2009/584/EÜ (1).
                  
               
                     (2)
                  
                  
                     EMP lepingu heaks toimimiseks tuleb lepingu protokolli nr 37 muuta, hõlmamaks komisjoni otsusega (EL) 2016/566 loodud merendusvaldkonna digitaalsüsteemi ja -teenuste kõrgetasemeline korraldusrühma, ning XIII lisa tuleb muuta, et sätestada selle korraldusrühmaga liitumise kord.
                  
               
                     (3)
                  
                  
                     EMP lepingu XIII lisa ja protokolli nr 37 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XIII lisa punkti 55ab (komisjoni otsus 2009/584/EÜ) tekst asendatakse järgmisega:
            
               „32016 D 0566: komisjoni 11. aprilli 2016. aasta otsus (EL) 2016/566, millega moodustatakse merendusvaldkonna digitaalsüsteemi ja -teenuste kõrgetasemeline korraldusrühm ning tunnistatakse kehtetuks otsus 2009/584/EÜ (ELT L 96, 12.4.2016, lk 46).
               EFTA riikide ühinemise üksikasjalik kord vastavalt lepingu artiklile 101:
               Iga EFTA riik võib kooskõlas komisjoni otsuse (EL) 2016/566 artikliga 4 määrata isiku, kes osaleb merendusvaldkonna digitaalsüsteemi ja -teenuste kõrgetasemeline korraldusrühma koosolekutel vaatlejana.“
            
         
         
            Artikkel 2
            EMP lepingu protokolli 37 punkti 34 („Teabevahetussüsteemi SafeSeaNet kõrgetasemeline korraldusrühm“) tekst asendatakse järgmisega:
            
               „Merendusvaldkonna digitaalsüsteemi ja -teenuste kõrgetasemeline korraldusrühm (komisjoni otsus (EL) 2016/566).“
            
         
         
            Artikkel 3
            Otsuse (EL) 2016/566 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 4
            Käesolev otsus jõustub 4. veebruaril 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 5
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 3. veebruar 2017
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 96, 12.4.2016, lk 46.
         
            (*1)  Põhiseadusest tulenevaid nõudeid ei ole nimetatud.